**Farg’ona xalqaro aeroporti MChJ** – 15 million aholiga ega bo’lgan Far’gona vodiysidagi eng yirik aeroportlardan biri hisoblanadi.

     Aeroport O'zbekiston Respublikasining **Farg'ona viloyatidagi** (3,6 million kishi) Farg'ona shahar markazidan atigi 5 km uzoqlikda joylashgan bo'lib, bu transport logistikasi nuqtai nazaridan yo'lovchilar uchun juda qulaydir.

     Aeroport 1938 yilda tashkil etilgan va "Uzbekistan Airports" AJning **tarkibiy bo’linmasi**hisoblanadi**.**

     “Farg'ona” aeroportining asosiy faoliyati quyidagilardan iborat:

- havo kemalariga yerda xizmat ko'rsatish;

- yo'lovchilarga xizmat ko'rsatish;

- yuklar bilan ishlash;

- pochta bilan ishlash;

     Qayta tiklashdan so'ng, aeroport ICAOning birinchi toifasiga muvofiq sertifikatlangan va barcha turdagi havo kemalarini shu jumladan sharq va g'arbda ishlab chiqariladigan havo kemalarini (shu jumladan Boeing 767, Airbus-330, IL-76, An-124) hamda barcha turdagi vertolyotlarni qabul qiladi.

Aeroportdan Toshkentga hamda Rossiyaning yirik shaharlari hisoblangan Moskva, Sankt-Peterburg, Qozon, Novosibirsk, Irkutsk, Krasnoyarsklarga muntazam reyslar amalga oshirilidai.

Ta'kidlash joizki, muntazam reyslardan tashqari, aeroportdan ko'plab charter parvozlar amalga oshiriladi.

**Aeroport parametrlari**

• Uchish-qo'nish yo'lagining (18/36) geometrik o'lchamlari 2860x50 metrni tashkil etadi

• GMT vaqt mintaqasi (yoz / qish): + 5 / + 5

• Aeroport koordinatalari: 40.375740 shimoliy kenglik, 71.751303 sharqiy uzunlik

• Aeroport kodi (IATA): FEG

• Aeroport kodi (ICAO): UTFF

•Aeroport binosida soatiga 400ta yo'lovchini o'tkazish qobiliyatiga ega bo’lgan bitta umumiy terminal mavjud.